== Gejstlig karriere ==
Hans forældre var købmand Christen Ravn Hansen og Cathrine født Basballe. Han blev student fra [[Sorø Akademi]] [[1835]], tog [[teologisk embedseksamen]] [[1840]], hvorefter han blev [[alumnus]] på [[Borchs Kollegium]]. [[1845]]-[[1847|47]] deltog han som skibspræst i [[korvet]]ten ''[[Galathea (ekspeditionsskib)|Galatheas]]'' jordomsejling. Han havde fået det hverv at gøre indkøb for [[Etnografisk Museum]], og selv samlede han bøger, trykte i [[Indien]] og på [[Sydhavsøerne (Stillehavet)|Sydhavsøerne]], samt kinesiske skrifter, hvilke han siden skænkede [[Det Kongelige Bibliotek]] efter hjemkomsten blev han [[1848]] [[kateket]] i [[Hjørring]] og [[1850]] sognepræst i [[Husby (ved Flensborg)|Husby]] i [[Flensborg Provsti]]. [[1854]] valgtes han af gejstligheden til stændersuppleant, og da den deputerede, [[Licentiatgrad|lic. theol.]] Hagerup, blev syg, deltog han i [[Rådgivende provinsialstænderforsamlinger|stænderforsamlingerne]] [[1855]], [[1856]], [[1857]] og [[1860]], hvor han var et anset, om end sjældnere fremtrædende, medlem af den danske minoritet. 1856 blev han [[provst]] for [[Flensborg Amt]] og de blandede sogne i [[Gottorps Provsti]], [[1858]] sognepræst i [[Grumtoft]] i [[Angel]] og 1860 provst for hele [[Gottorp Provsti]]. Det var en vanskelig stilling at være provst i [[Hertugdømmet Slesvig|Slesvigs]] [[blandede distrikter]], men den sindighed, hvormed han optrådte, og hans milde, rolige væsen hjalp ham over vanskelighederne. Selvfølgelig kunne en præst, der havde deltaget i politisk virksomhed, ikke blive i Slesvig efter [[1864]]; han blev straks afsat og foretog derefter [[1865]]-[[1866|66]] en rejse til [[Italien]]. Efter hjemkomsten blev han 1866 sognepræst i [[Ferslev Sogn (Frederikssund Kommune)|Ferslev]] og [[Vellerup Sogn|Vellerup]] i [[Horns Herred (Sjælland)|Horns Herred]].
Historie